Жамбыл облысында биыл 27 мектепке дейінгі білім беру мекемесі ашылады
DATE: 00:57, 29 Қаңтар 2019 | GMT +5
TITLE: Жамбыл облысында биыл 27 мектепке дейінгі білім беру мекемесі ашылады
URL: https://kaz.inform.kz/news/zhambyl-oblysynda-biyl-27-mektepke-deyingi-bilim-beru-mekemesi-ashylady_a3492566/
META: DATE: 00:57, 29 Қаңтар 2019 | GMT +5
TOTAL WORDS: 127
AUTHOR(S):
TEXT: Өңірде 2018 жылы 6 041 орындық 66 мектепке дейінгі ұйым ашылды. Соның нәтижесінде, балабақша кезегіндегі бала саны 9 289-дан 1104 балаға дейін қысқарды. Бүгінде өңірдегі 532 мектепке дейінгі мекемеде 54 мыңнан астам бала, оның ішінде 156 жекеменшік ұйымдарда 14 334 бала тәрбиеленуде. «Қазіргі таңда облыста 1-3 жас аралығында 10 мыңнан аса бала бар. Оларды мектепке дейінгі мекемемен қамту жұмыстарын ағымдағы жылы 100 пайызға жеткізу көзделуде. Ал, 1-6 жас аралығындағы балалардың балабақшамен қамтылуы 84 пайызды құраса, бұл көрсеткіш республика өңірлері арасындағы жоғары үздік үштікке еніп отыр» - дейді облыс әкімдігінің білім басқармасының басшысы Рахия Тұрмағанбетова. Айта кету керек, ағымдағы жылы облыста 2 874 орындық 27 мектепке дейінгі ұйым ашу жоспарлануда. Оның 21-і балабақша, алтауы шағын орталық. Осыған дейін Жамбыл облысында 2019 жылы 40 медициналық нысан салынатыны туралы жаздық
